**Xikombelo xa Hunguto wa Nxupulo wa Nkavulandzelelanawu wa** **Malawulele**

**Xana i yini Nxupulo wa Malawulele?**

Nxupulo wa Vulawuri (Nxupulo wa Vulawuri) i nxupulo lowu hakerisiwaka ehansi ka Xiyenge xa 210 xa Nawu wa Vulawuri bya Xibalo (TAA). Nawu wu ringanyeta mixaka yo hambanahambana ya nkavulandzelelanawu lowu faneleke hi mixupulo leyi nga cinceku ya vulawuri.

Sweswinyana, nxupulo wu sindzisiwa ntsena eka nkamirhumelo ya mitlheriso ya xibalo mayelana na vanhu na tikhamphani.

* Eka vanhu nxupulo wu ta sindzisiwa laha muhakelaxibalo a nga tsandzeka ku rhumela ntlheriso loko swi laveka ehansi ka Nawu wa Xibalo xa Malinghena eka malembe ma nhlahluvo lama sunguleke hi kumbe endzhaku ka ti1 Nyenyankulu 2006 laha munhu a nga na mitlheriso mimbirhi kumbe yo hlaya ya xibalo xa malinghena leyi kayiveleke eka malembe malama ma nhlahluvo; na
* Eka tikhamphani, nxupulo wu ta sindzisiwa laha khamphani yi nga tsandzeka ku rhumela ntlheriso wa xibalo xa malinghena loko swi laveka ehansi ka Nawu wa Xibalo xa Malinghena eka malembe ma nhlahluvo lama heleke enkarhini wa 2009 na malembe lama landzeleke, laha SARS yi nga humesela khamphani yaleyo xikoxo xo hetelela hi ku langutisa eka xitiviso xa vaaki no lava rhumelo wa ntlheriso wa xibalo xa malinghena lowu kayiveleke, naswona khamphani yi tsandzekile ku rhumela ntlheriso eka 21 wa masiku ma bindzu eka siku ra humeso wa xikoxo xa mahetelelo.

Vahakelaxibalo lava nga rhumeriki mitlheriso ya vona ya xibalo va ta hakerisiwa nxupulo wa malawulele lowu faneleke ku hakeriwa eka SARS.

**Xitsundzuxo xa Nkoka:** Ku nga kathaleki leswaku wa pfumelana kumbe a wu pfumelelani na nxupulo wa malawulele u tsundzuxiwa ku rhumela ntlheriso lowu nga kayivela ku yimisa ku ya emahlweni ka mixupululo wa malawulele. Nxupulo wu ta vuyelela n'hweti yin’wana ni yin’wana leyi (mi)ntlheriso yi tshamaka yi kayiverile eka nhlayohenhla ya 35 wa tin'hweti.

Nxupulo wa nkavulandzelelanawu wa malawulele eka ntsandzeko wo rhumela ntlheriso wu vumbiwa hi mixupulo ya ntsengo lowu nga cinciki hi ku ya hi malinghena leyi hakerisiwaka xibalo ya muhakelaxibalo naswona yi nga va yi sukela ka R250 ku fikela eka R16 000 hi n'hweti eka n'hweti yin’wana ni yin’wana leyi nkavulandzelelanawu ya ka emahlweni.

Mixupulo ya mafambiselo yi vuyelela nhweti yin’wana ni yin’wana leyi muhakelaxibalo a tlulaka nandzeleriso, ku fikela eka tinhweti ta 35. Nxupulo wun’wana ni wun’wana lowu vuyelelaka wu ta va na nomboro yo hlawuleka ya thirasankixini.

Tsundzuka: Xitatimende xa Akhawunti xa Nxupulo (APSA) a xi nge he rhumeriwi kun'we na xitiviso xa nhlelelo wa nxupulo. Muhakelaxibalo a nga kombela APSA:

* [eFiling eka lava nga titsarisela ku va eFilers](http://www.sarsefiling.co.za/)
* Hi ku bela riqingho eka  [SARS Contact Centre](https://www.sars.gov.za/contact-us/contact-centre/)eka 0800 00 SARS (7277)
* Erhavini ra SARS ra le kusuhi na wena ([tlilika laha ku endla xitshembisano)](https://tools.sars.gov.za/SARSeBooking)

**Xana Mixupulo yi sindzisiwa njhani?**

Mixupulo yi nga sindzisiwa hi mhaka ya nkavulandzelelanawu wa xiboho xa xibalo ehansi ka Nawu; kumbe ti longoloxiwile eka Xitiviso xa Vaaki lexi humesiweke hi Khomixinara wa SARS.

Mixupulo ya ntsengo lowu nga cinciki yi hakerisiwela mitlheriso leyi kayiveleke na/kumbe ntsandzeko wo paluxa vuxokoxoko mayelana na 'lulamiselo leri vikekaka'. Nxupulo lowu simekiweke eka phesenteji wu ta sindzisiwa loko hakelo yi amukeriweke khale.

Ku sivela ku va hakelo yi amukeriwa yi hlwerile, hakelo yi fanele yi amukeriwa eka akhawunti ya bangi ya SARS hi kumbe ku nga si fika siku ro pfala.

SARS yi ta tekela enhlokweni hakelo endzhaku ka loko yi amukeriwile eka akhawunti ya bangi ya SARS.

* Hakelo yin'wana na yin'wana leyi amukeriweke eka akhawunti ya bangi ya SARS endzhaku ka siku ro pfala yi ta tekiwa tanihi hakelo leyi hlweleke.
* Vahakelaxibalo va fanele va tiyisisa leswaku hakelo yi endliwile ku nga si fika nkarhi wo tsema wa xikumiwa xa bangi leyi xakelanaka lexi tirhisiwaka ku tiyisisa leswaku timali ti ta vonaka hi nkarhi eka khawunti ya bangi ya SARS.
* Loko siku ro pfala ra hakelo ro wela eka Mugqivela, Sonto kumbe holideyi kwalaho hakelo yi fanele yi amukeriwa hi Ravuntlhanu kumbe siku ku nga se fika holideyi.

**Loko ku ve a ndzi nga pfumelelani na Nxupulo?**

Fomo ya [Xikombelo xa Hunguto (RFR](https://www.sars.gov.za/individuals/what-if-i-do-not-agree/request-for-remission-of-administrative-non-compliance-penalty/)) Xikombelo xi nga rhumeriwa loko muhakelaxibalo a kaneta mixupulo yin’wana ni yin’wana leyi hakerisiwaka hi mhaka ya nkavulandzelelanawu. Xikombelo xa Yimiso xi nga rhumeriwa eka SARS eka fomo leyi ringanyetiweke kumbe hi ku tsariwa, naswona xi fanele xi katsa:

* Nhlamuselo ya swiyimo leswi siveleke munhu ku landzelela xiboho lexi landzelaka;
* Nkarhi na ntsengo wun'wana na wun'wana; na
* Switsariwa swo seketela na vuxokoxoko tanihileswi swi lavekisaka xiswona hi SARS.

Loko Xikombelo xa Hunguto xi aleriwile kumbe ku pfumeleriwile ntsena hi xiphemu, u nga ha [kaneta](https://www.sars.gov.za/individuals/what-if-i-do-not-agree/objections/) xiboho lexi endliweke hi SARS no tlhela u [aphili](https://www.sars.gov.za/individuals/what-if-i-do-not-agree/appeals/) xiboho loko u nga pfumelelani na mbuyelo wa [phurosese ya nkaneto.](https://www.sars.gov.za/individuals/what-if-i-do-not-agree/) U komberiwa ku tsundzuka leswaku u nge tirhisi phurosese ya mikaneto loko u nga se rhumela no langutisisa RFR. Loko SARS yi tirhana na RFR/nkaneto/aphili, hakelo ya xiphemu yi nga pfumeleriwa leswi vulaka leswaku tithiransakixini tin'wana ti nga hetisiwa.

**Xana ndzi nga kombela Nxupulo na/kumbe Ntswalo leswaku swi yimisiwa?**

Xikombelo xa Yimiso xi nga rhumeriwa eka SARS hi ku tsariwa, xi fanele xi katsa:

* Nhlamuselo ya swiyimo leswi siveleke munhu ku landzelela xiboho lexi landzelaka;
* Nkarhi na ntsengo wun'wana na wun'wana; na
* Switsariwa swo seketela na vuxokoxoko tanihileswi swi lavekisaka xiswona hi SARS.

**Xana ndzi rhumela njhani Xikombelo xa Hunguto wa Nxupulo?**

Xikombelo xa Hunguto wa Nxupulo xi ng rhumeriwa ntsena hi ku tirhisa tichanele leti landzelaka:

* eFiling
* Erhavini ra SARS ra le kusuhi swinene na wena ([tlilika laha ku endla xitshembisano)](https://tools.sars.gov.za/SARSeBooking)

Eka swiyimo swo hlawuleka

**Xitsundzuxo xa Nkoka:** Loko ku komberiwa hunguto wa nxupulo eka nhlwelo wa hakelo eka VAT, PAYE, SDL, UIF na Xibalo xa nkarhinyana, tikhodi ta xihlovo leti landzelaka ti fanele ti tirhisiwa: 9996 - Nxupulo

**Xana ndzi hakela njhani Nxupulo nkumbe Ntswalo?**

U nga hakela hi ku tirhisa yin'we ya [tichanele ta tihakelo leti nga kona.](https://www.sars.gov.za/individuals/how-do-i-pay/)  **U komberiwa ku Tsundzuka:**

* Loko u nga koti ku endla hakelo hinkwayo ‘hi nkarhi wun’we’, u nga [kombela malulamisele ma yimiso na SARS.](https://www.sars.gov.za/individuals/how-do-i-pay/owing-sars-money/)

**Xana ku ta humelela yini loko ndzi nga hakeli Nxupulo wa mina kumbe Ntswalo?**

SARS yi nga thola ejente (tanihi muthori wa wena) ku hlengeleta mali ematshan’wini ya yona.

**Xana hi swihi swiyimo swa yimiso wa nxupulo?**

Mixupulo yi nga yimisiwa ehansi ka swiyimo swo karhi na mitsengo yo hambana.

|  |
| --- |
| **XIENDLEKO XO SUNGULA KUMBE XITSONGO XA NKAVULANDZELELANAWU** |
| **Tikheyisi leti nga va ka kona ta yimiso** | **Swiyimo swa yimiso** | **Loko swilaveko swi fikeleriwile** |
| Mixupulo ya ntsengo lowu nga cinciki | · Xiendleko xo sungula xa nkavulandzelelanawu, KUMBE. Loko nkarhi wa nkavulandzelelanawu wu ri ehansi ka ntlhanu wa masiku ma mabindzu. Swilaveko swo engetelela loko swilaveko swimbirhi leswi nga laha henhla swi fikeleriwile: o Swiyimo leswi twalaka swa nkavulandzelelanawu loko swi ri kona, NA o Nkavulandzelelanawu eka mhaka leyI ololoxiweke.   | Ku nga yimisiwa ku fikela eka R2000   |
| Malulamisele lama vikekaka   | Ku nga yimisiwa ku fikela eka R100,000   |  |
| Nsindziso wa mixupulo leyi seketeriweke hi phesenteji   | · Xiendleko xo sungula xa nkavulandzelelanawu, KUMBE. Xi katsile ntsengo wa nxupulo lowu nga hansi ka R2000; NA · Swiyimo swo twala swa nkavulandzelelanawu swi ri kona; NA Nkavulandzelelanawu eka mhaka leyi ololoxiweke · | Mixupulo hinkwayo yi nga susiwa  |
| **SWIYIMO SWO HLAWULEKA** |  |  |
| **Tikheyisi leti nga va ka kona ta yimiso** | **Swikombiso** | **Loko swilaveko swi fikeleriwile** |
| Khombo ro endliwa hi ntumbuluko kumbe hi munhu | ·  Vukhamba/khutuza · Tielemente ta ntumbuluko (xik. ndzilo/mikhukhula); na swin'wana   | Nxupulo hinkwawo kumbe xiphemu kwalaho. |
| Nkitsikitsi wa ximfumo kumbe nkavanyeto eka vukorhokeri   | · Ku kombisa ku vilela · Murhumiwa/muhakelaxibalo a nga kotanga ku yisa hakelo hi mhaka ya ndhalacho/ku onha tinhundzu; na swin'wana. · Bangi yi tokota xiphiqo xa xithekiniki eka siku rero - bangi yi fanele yi nyika muhakelaxibalo papila leri tiyisisaka xihoxo xa vuthekiniki lexi ku hlanganiweke na xona   |  |
| Vuvabyi byo tika kumbe nghozi    | · Ku amukeriwa exibedhlele ka n'wini wa bindzu kumbe muyimeri · Munhu loyi a tirhanaka na timhaka ta xibalo a vabya swinene naswona hi yena ntsena loyi a tirhanaka na tona · Nghozi yo chavisa, Ku oma swirho, Rifu; na swin'wana |  |
| Xiyimo xa khombo xo tika emoyeni kumbe emiehleketweni   | · Ku amukeriwa exibedhlele ka n'wini wa bindzu kumbe muyimeri · Vutsoniwa emirini, Vuvabyi bya miehleketo; na swin'wana |  |
| Nawu hi SARS (xihoxo xa hofisi) | · Ku nghenisa xihoxo · Ku phurosesa nhlwelo · K u nyikiwa ka vuxokoxoko lebyi nga hoxeka eka humeso wa ximfumo lowu humesiweke hi SARS · Nhlwelo eku nyiketeni ka vuxokoxoko eka munhu un'wana na un'wana · Ntsandzeko hi SARS ku nyiketa nkarhi wo ringanela eka nhlamulo yo ringanela ku kombela vuxokoxoko hi SARS.   |  |
| Ku tikeriwa ko tika ka swa timali | · Eka xiyimo xa munhu, mpfumaleko wa swilaveko swo hanya swa masungulo; kumbe · Eka xiyimo xa bindzu, khombo ra xikan'wekan'we leri ku ya emahlweni ka mitirho ya bindzu na ku ya emahlweni ka ntholo swi va swi ri khombyeni.   |  |
| Swiyimo swin'wana na swin'wa na swa vutinyiketeri byo yelana |   |  |
| **MPIMANYETAHANSI WA MALINGHENA LEYI HAKERISIWAKA XIBALO HI SWIKONGOMELO SWA XIBALO XA NKARHINYANA** |  |  |
| **Tikheyisi leti nga va ka kona ta yimiso** | **Swiyimo swa yimiso** | **Loko swilaveko swi fikeleriwile** |
| Rhumerile ntlheriso wa xibalo xa nkarhinyana | Mpimanyisahansi lowu nga riki hi vomu kumbe ku hi vusopfa | Yimisa nxupulo hinkwawo kumbe xiphemu xa wona  |
| Rhumelangi ntlheriso wa xibalo xa nkarhinyana | A ku na xikongomelo xo papalata kumbe ku hundzisela mahlweni | Yimisa nxupulo hinkwawo kumbe xiphemu xa wona  |

**Ntiviso wa mixupulo ya PAYE**

Nxupulo wo hlwela ku fayila ndzinganiso wa timali wa Xibalo-Hi-Ku-Ya-Hi-Muholo (PAYE) wu tivisiwile ro sungula lembe leri. Hambiswiritano, hi le ka phurosese yo ndlandlamuxa phurosese ya Xitshuxo xa Nkwetlembetano leswaku nxupulo lowu wu ta aleriwa etlhelo ku suka eka hakelo ya nxupulo leyi hlweleke ya PAYE.

Eka xiyimo lexi u kumaka nxupulo wun'wana wa PAYE eka nkarhi wa xibalo eka lembe ro fana, u nge koti ku endla Xikombelo xa Hunguto kumbe ku vika Nkaneto ehenhla ka nxupulo lowu nghenisiweke loko Xikombelo xa Hunguto kumbe Nkwetlembetano wo sungula xi hetisisiwile khale.

Mindlandlamuxo ya hina eka phurosese ya Xitshuxo xa Nkwetlembetano yi ta va yi lulamile ku nga ri khale, kambe eka xiyimo lexi u tsakelaka ku endla Xikombelo xa Hunguto kumbe Nkwetlembetano mayelana na nxupulo lowu nghenisiweke, SARS yi, tanihi tshalatshala ra masungulo, ta amukela Xikombelo xa Hunguto lexi tsariweke kumbe tifomo ta ADR1/ADR2 mayelana na nxupulo wa PAYE lowu nghenisiweke.

Ku tirhisa phurosese ya masungulo ku rhumela Xikombelo xa Hunguto, Xitiviso xa Nkaneto kumbe Xitiviso xa Aphili, u komberiwa ku landzela magoza lama:

Goza 1

Languta eka eFiling leswaku ntsengo wa nxupulo lowu u tsakelaka ku kombela hunguto, kaneta kumbe ku aphila ehenhla ka wona hikanene wu siveriwile ku va wu rhumeriwa. Loko eFiling yi ku sivela u ya eka Goza 2.

Goza 2

Thayipa kumbe u tsala Xikombelo xa Hunguto, no tiyisisa leswaku u katsa xivangelo xa xikombelo xa wena ku katsa na nkarhi wa ndzinganiso wa timali wa PAYE kumbe tinomboro ta thiransakixini ta mixupulo leyi vangekeke kumbe mikarhi ya EMP201. Loko u nga se endla hinkwaswo leswi u komberiwa ku twisisa swilaveko swa xinawu.

Loko se u rhumerile khale Xikombelo xa Hunguto kambe u tshama u vilerisiwa hi mbuyelo kwalaho tirhisa fomo ya ADR1 eka xiyimo xa nkaneto. Loko se u kanetile naswona nkaneto wu aleriwile, naswona u tsakela ku aphila, kwalaho tirhisa fomo ya ADR2. Tifomo ta ADR1 na ADR2 ti nga kopiwa laha https://www.sars.gov.za/find-a-form/.

Goza 3

Rhumela Xikombelo xa Hunguto, ADR1 kumbe ADR2 eka contactus@sars.gov.za kumbe pcc@sars.gov.za.  U ta kuma nomboro ya kheyisi leyi faneleke ku tirhisiwa eka mbhurisano wun'wana na wun'wana na SARS mayelana na mhaka leyi.

Goza 4

Endzhakukaloko hi tekerile enhlokweni xikombelo xa hunguto, nkaneto kumbe aphili, SARS yi ta ku tivisa hi ndlela ya papila leri u rhumeriweke eka chanele ya mbhurisano leyi u tsakelaka.